CELEX: 32015R2439
Language: da
Date: 2015-10-12 00:00:00
Title: Kommissionens delegerede forordning (EU) 2015/2439 af 12. oktober 2015 om fastsættelse af en udsmidsplan for visse fiskerier efter demersale arter i de sydvestlige farvande

23.12.2015   
            
            
               DA
            
            
               Den Europæiske Unions Tidende
            
            
               L 336/36
            
         KOMMISSIONENS DELEGEREDE FORORDNING (EU) 2015/2439
   af 12. oktober 2015
   om fastsættelse af en udsmidsplan for visse fiskerier efter demersale arter i de sydvestlige farvande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (1), særlig artikel 15, stk. 6, og artikel 18, stk. 1 og 3, og
   ud fra følgende betragtninger:
   
               (1)
            
            
               Målet med forordning (EU) nr. 1380/2013 er gradvis at bringe udsmid til ophør i alle fiskerier i EU, ved at der indføres en landingsforpligtelse for fangster af arter, der er omfattet af fangstbegrænsninger.
            
         
               (2)
            
            
               Ved artikel 15, stk. 6, i forordning (EU) nr. 1380/2013 tillægges Kommissionen beføjelser til ved delegerede retsakter at vedtage planer vedrørende udsmid for en periode på højst tre år på grundlag af fælles henstillinger, som medlemsstaterne udarbejder i samråd med de relevante rådgivende råd.
            
         
               (3)
            
            
               Belgien, Spanien, Frankrig, Nederlandene og Portugal har en direkte interesse i spørgsmål vedrørende fiskeriforvaltning i de sydvestlige farvande. Disse medlemsstater har indsendt en fælles henstilling til Kommissionen efter høring af Det Rådgivende Råd for Middelhavet. Videnskabelige bidrag blev indhentet fra relevante videnskabelige organer og gennemgået af Den Videnskabelige, Tekniske og Økonomiske Komité for Fiskeri (STECF). De foranstaltninger, som den fælles henstilling omfatter, er i overensstemmelse med artikel 15, stk. 6, i forordning (EU) nr. 1380/2013, og de bør derfor i overensstemmelse med artikel 18, stk. 3, i samme forordning omfattes af nærværende forordning.
            
         
               (4)
            
            
               Når det gælder de sydvestlige farvande, kommer landingsforpligtelsen i henhold til artikel 15, stk. 1, litra c), i forordning (EU) nr. 1380/2013 til at gælde for de arter, der karakteriserer fiskeriet, senest fra den 1. januar 2016. I overensstemmelse med den fælles henstilling bør udsmidsplanen dække fiskeriet efter almindelig tunge, kulmule og jomfruhummer (kun inden for bestandenes udbredelsesområde, også kaldet »funktionelle enheder«) i ICES-afsnit VIIIa, VIIIb, VIIId og VIIIe, jomfruhummer i ICES-afsnit VIIIc og IXa (kun inden for funktionelle enheder), almindelig tunge og rødspætte i ICES-afsnit IXa og kulmule i ICES-afsnit VIIIc og IXa.
            
         
               (5)
            
            
               I den fælles henstilling foreslås en undtagelse fra landingsforpligtelsen for jomfruhummer, der fanges med trawl i ICES-underområde VIII og IX, da eksisterende videnskabelig dokumentation viser mulige høje overlevelsesrater under hensyntagen til egenskaberne ved de redskaber, der anvendes til at fange denne art, samt fangstmetoderne og økosystemet. I sin konklusion vurderer STECF, at der er behov for flere undersøgelser for at understøtte de eksisterende resultater, og bemærker, at sådanne undersøgelser er i gang og planlagt. Derfor bør undtagelsen medtages i forordningen for år 2016 med en bestemmelse om, at de berørte medlemsstater skal indsende yderligere oplysninger til Kommissionen for at give STECF mulighed for fuldt ud at vurdere begrundelsen for undtagelsen.
            
         
               (6)
            
            
               Den fælles henstilling omfatter tre de minimis-undtagelser fra landingsforpligtelsen for visse fiskerier og op til visse niveauer. STECF vurderede den dokumentation, som medlemsstaterne indsendte. STECF konkluderer, at den fælles henstilling indeholdt rimelige begrundelser vedrørende de vanskeligheder, der er forbundet med at øge selektiviteten, kombineret med uforholdsmæssigt høje omkostninger til håndtering af uønskede fangster. I lyset af ovenstående bør der fastsættes de minimis-undtagelser i overensstemmelse med procentsatserne i den fælles henstilling og på niveauer, som ikke overstiger dem, der er tilladt i henhold til artikel 15, stk. 1, i forordning (EU) nr. 1380/2013.
            
         
               (7)
            
            
               De minimis-undtagelsen for almindelig tunge op til højst 5 % af de samlede årlige fangster af denne art med fartøjer, der fisker efter denne art i ICES-afsnit VIIIa og VIIIb med bomtrawl og bundtrawl, er baseret på, at det er særdeles vanskeligt at opnå levedygtige forøgelser af selektiviteten. STECF vurderede, at de supplerende oplysninger er tilstrækkelige til at begrunde den undtagelse, der ansøges om. Denne undtagelse bør derfor indgå i nærværende forordning.
            
         
               (8)
            
            
               De minimis-undtagelsen for almindelig tunge op til højst 3 % af de samlede årlige fangster af denne art med fartøjer, der fisker efter denne art i ICES-afsnit VIIIa og VIIIb med toggergarn og garn, er begrundet i, at det er meget vanskeligt at opnå øget selektivitet. STECF vurderede, at de supplerende oplysninger er tilstrækkelige til at begrunde den undtagelse, der ansøges om. Denne undtagelse bør derfor indgå i nærværende forordning.
            
         
               (9)
            
            
               De minimis-undtagelsen for kulmule op til højst 7 % i 2016 og 2017 og 6 % 2018 af de samlede årlige fangster af denne art med fartøjer, der fisker efter denne art i ICES-underområde VIII og IX med trawl, er baseret på, at det er meget vanskeligt at opnå øget selektivitet. Den eksisterende dokumentation, der er forelagt, viser, at øget selektivitet i de berørte fiskerier ville føre til tab af salgbare fisk, hvorved fiskerier kunne blive urentable. Desuden påpegede STECF, at dokumentationen bør suppleres af yderligere undersøgelser om selektiviteten i de pågældende fiskerier. Derfor bør undtagelsen medtages i forordningen med en bestemmelse om, at de berørte medlemsstater skal indsende yderligere oplysninger til Kommissionen for at give STECF mulighed for fuldt ud at vurdere begrundelsen for undtagelsen.
            
         
               (10)
            
            
               Idet de foranstaltninger, der er fastsat i nærværende forordning, indvirker direkte på de økonomiske aktiviteter og planlægningen af EU-fartøjernes fangstsæson, bør forordningen træde i kraft umiddelbart efter offentliggørelsen. For at overholde de frister, der er fastsat i artikel 15 i forordning (EU) nr. 1380/2013, bør den anvendes fra den 1. januar 2016. I henhold til artikel 15, stk. 6, i nævnte forordning, bør den anvendes i højst tre år —
            
         VEDTAGET DENNE FORORDNING:
   Artikel 1
   Anvendelsesområde
   Ved denne forordning fastsættes de nærmere bestemmelser for gennemførelsen af den landingsforpligtelse, som er fastsat i artikel 15, stk. 1, i forordning (EU) nr. 1380/2013, i de sydvestlige farvande, som defineret i artikel 4, stk. 2, litra d), i nævnte forordning, i de fiskerier, der er angivet i bilaget til nærværende forordning.
   Artikel 2
   Undtagelse begrundet i høj overlevelsesrate
   1.   I 2016 finder den undtagelse fra landingsforpligtelsen, der er fastsat i artikel 15, stk. 4, litra b), i forordning (EU) nr. 1380/2013 for arter, for hvilke der er videnskabeligt dokumenterede høje overlevelsesrater, anvendelse på jomfruhummer (Nephrops norvegicus), der fanges i ICES-underområde VIII og IX med trawl (redskabskoder (2): OTB, OTT, PTB, TBN, TBS, TB, OT, PT og TX).
   2.   Medlemsstater, der har en direkte forvaltningsmæssig interesse i de sydvestlige farvande, fremsender senest den 1. maj 2016 yderligere videnskabelige oplysninger, der underbygger den undtagelse, der er fastsat i stk. 1. Den Videnskabelige, Tekniske og Økonomiske Komité for Fiskeri (STECF) skal vurdere dataene og oplysningerne senest den 1. september 2016.
   Artikel 3
   De minimis-undtagelser
   1.   Uanset artikel 15, stk. 1, i forordning (EU) nr. 1380/2013 er det tilladt at smide følgende mængder ud:
   
               a)
            
            
               for almindelig tunge (Solea solea) op til højst 5 % af de samlede årlige fangster af denne art med fartøjer, der anvender bomtrawl (redskabskoder: TBB) og bundtrawl (redskabskoder: OTB, OTT, PTB, TBN, TBS, TB, OT, PT og TX), og som fisker efter denne art i ICES-afsnit VIIIa og VIIIb
            
         
               b)
            
            
               for almindelig tunge (Solea solea) op til højst 3 % af de samlede årlige fangster af denne art med fartøjer, der anvender toggergarn og garn (redskabskoder: GNS, GN, GND, GNC, GTN, GTR og GEN), og som fisker efter denne art i ICES-afsnit VIIIa og VIIIb
            
         
               c)
            
            
               for kulmule (Merluccius merluccius) op til højst 7 % i 2016 og 2017 og 6 % i 2018 af de samlede årlige fangster af denne art med fartøjer, der anvender trawl (redskabskoder: OTT, OTB, PTB, OT, PT, TBN, TBS, TX, SSC, SPR, TB, SDN, SX og SV), og som fisker efter denne art i ICES-underområde VIII og IX.
            
         2.   Medlemsstater, der har en direkte forvaltningsmæssig interesse i de sydvestlige farvande, fremsender yderligere oplysninger om udsmid og enhver anden form for videnskabelige oplysninger, der underbygger den undtagelse, der er fastsat i stk. 1, litra c), til Kommissionen senest den 1. maj 2016. Den Videnskabelige, Tekniske og Økonomiske Komité for Fiskeri (STECF) skal vurdere dataene og oplysningerne senest den 1. september 2016.
   Artikel 4
   Fartøjer, der er omfattet af landingsforpligtelsen
   1.   Medlemsskaber fastsætter i overensstemmelse med kriterierne i bilaget til denne forordning, hvilke fartøjer der er omfattet af landingsforpligtelsen for hvert enkelt fiskeri.
   2.   Senest den 31. december 2015 fremsender de berørte medlemsstater, gennem det sikre EU-websted for fiskerikontrol, listerne over fartøjer, der fastsat i henhold til stk. 1 for hvert enkelt fiskeri, til Kommissionen og andre medlemsstater. Medlemsstaterne ajourfører disse lister.
   Artikel 5
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2016 til den 31. december 2018.
   Artikel 4 anvendes fra denne forordnings ikrafttrædelsesdato.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. oktober 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 28.1.2013, s. 22.
   
      (2)  De redskabskoder, der anvendes i denne forordning, er defineret af De Forenede Nationers Fødevare- og Landbrugsorganisation.
   
      BILAG
      
         Fiskerier, der er omfattet af landingsforpligtelsen
      
      
                  a)
               
               
                  Fiskeriet i ICES-afsnit VIIIa, VIIIb, VIIId og VIIIe
                  
                              Fiskeri (art)
                           
                           
                              Redskabskode
                           
                           
                              Beskrivelse af fiskeredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Almindelig tunge
                              (Solea solea)
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Alle bundtrawl
                           
                           
                              Maskestørrelse mellem 70 mm og 100 mm
                           
                           
                              Alle fangster af almindelig tunge er omfattet af landingsforpligtelsen.
                           
                        
                              TBB
                           
                           
                              Alle bomtrawl
                           
                           
                              Maskestørrelse mellem 70 mm og 100 mm
                           
                        
                              GNS, GN, GND, GNC, GTN, GTR, GEN
                           
                           
                              Alle toggergarn og garn
                           
                           
                              Maskestørrelse på mindst 100 mm
                           
                        
                              Kulmule
                              (Merluccius merluccius)
                           
                           
                              OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
                           
                           
                              Alle bundtrawl og vod
                           
                           
                              Maskestørrelse på mindst 100 mm
                           
                           
                              Alle fangster af kulmule er omfattet af landingsforpligtelsen.
                           
                        
                              LL, LLS
                           
                           
                              Alle langliner
                           
                           
                              Alle
                           
                        
                              GNS, GN, GND, GNC, GTN, GEN
                           
                           
                              Alle garn
                           
                           
                              Maskestørrelse på mindst 100 mm
                           
                        
                              Jomfruhummer (Nephrops norvegicus)
                              kun inden for funktionelle enheder
                           
                           
                              OTB, OTT, PTB, TBN, TBS, TB, OT, PT, TX
                           
                           
                              Alle bundtrawl
                           
                           
                              Maskestørrelse på mindst 70 mm
                           
                           
                              Alle fangster af jomfruhummer er omfattet af landingsforpligtelsen.
                           
                        
            
                  b)
               
               
                  Fiskerier i ICES-afsnit VIIIc og IXa
                  
                              Fiskeri (art)
                           
                           
                              Redskabskode
                           
                           
                              Beskrivelse af fiskeredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Jomfruhummer
                              (Nephrops norvegicus)
                              kun inden for funktionelle enheder
                           
                           
                              OTB, PTB, OTT, TBN, TBS, OT, PT, TX TB
                           
                           
                              Alle bundtrawl
                           
                           
                              Maskestørrelse på mindst 70 mm
                           
                           
                              Alle fangster af jomfruhummer er omfattet af landingsforpligtelsen.
                           
                        
                              Kulmule
                              (Merluccius merluccius)
                           
                           
                              OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
                           
                           
                              Alle bundtrawl og vod
                           
                           
                              Fartøjer, der opfylder følgende kumulative kriterier:
                              
                                          1.
                                       
                                       
                                          Maskestørrelse på mindst 70 mm
                                       
                                    
                                          2.
                                       
                                       
                                          De samlede kulmulelandinger i perioden 2013/14 udgør mere end 10 % af alle landede arter og mere end 10 ton.
                                       
                                    
                           
                              Alle fangster af kulmule er omfattet af landingsforpligtelsen.
                           
                        
                              GNS, GN, GND, GNC, GTN, GEN
                           
                           
                              Alle garn
                           
                           
                              Fartøjer, der opfylder følgende kumulative kriterier:
                              
                                          1.
                                       
                                       
                                          Anvender maskestørrelse på mellem 80 og 99 mm
                                       
                                    
                                          2.
                                       
                                       
                                          De samlede kulmulelandinger i perioden 2013/14 udgør mere end 10 % af alle landede arter og mere end 10 ton.
                                       
                                    
                        
                              LL, LLS
                           
                           
                              Alle langliner
                           
                           
                              Fartøjer, der opfylder følgende kumulative kriterier:
                              
                                          1.
                                       
                                       
                                          Krogstørrelse større end 3,85 +/– 1,15 længde og 1,6 +/– 0,4 bredde
                                       
                                    
                                          2.
                                       
                                       
                                          De samlede kulmulelandinger i perioden 2013/14 udgør mere end 10 % af alle landede arter og mere end 10 ton.
                                       
                                    
                        
            
                  c)
               
               
                  Fiskerier i ICES-afsnit IXa
                  
                              Fiskeri (art)
                           
                           
                              Redskabskode
                           
                           
                              Beskrivelse af fiskeredskaber
                           
                           
                              Maskestørrelse
                           
                           
                              Landingsforpligtelse
                           
                        
                              Almindelig tunge (Solea solea) og rødspætte (Pleuronectes platessa)
                           
                           
                              GNS, GN, GND, GNC, GTN, GTR, GEN
                           
                           
                              Alle toggergarn og garn
                           
                           
                              Maskestørrelse på mindst 100 mm
                           
                           
                              Alle fangster af almindelig tunge og rødspætte er omfattet af landingsforpligtelsen.